Hr. Lauri Läänemets

Siseminister

KIRJALIK KÜSIMUS

11. detsember 2024

**Kohalike omavalitsuste rahastus sõjalise kriisi korral**

Lugupeetud siseminister

Omavalitsustel on nii riigikaitse kui elanikkonnakaitse seisukohalt väga suur roll seda nii elutähtsate teenuste tagamisel, teavitamisel, Päästeameti abistamisel evakueerimisel ja varjumise korraldamisel, vältimatu sotsiaalabi ja psühhosotsiaalse abi tagamisel, kui nimetada mõned pikast nimekirjast. Jätkuma peab haridusteenus, laenude teenindamine ehk vaja on ellu viia ülesanded, mille sätestab kohaliku omavalitsuse korralduse seadus. Vaja on maksta palka nii omavalitsuse kui hallatavate asutuste töötajatele, sh õpetajatele.

Arvestades, et sõjalise kriisi ajal on Eesti kui sisuliselt "saareriigi" majanduslik ja rahaline olukord drastiliselt muutuv (töövõimelised mehed mobiliseeritud, ettevõtted pankrotis, maksulaekumine langeb). Olenevalt omavalitsuselt võib  tulumaksu laekumise osakaal omavalitsuse eelarvest olla 85% või isegi rohkem. Täisjõus mehed lähevad esmajoones mobiliseerimise alla. Selgelt tekivad inimestel suured raskused teenuste eest tasumisel, sh ka vesi ja kanalisatsioon, kaugküte jne.

Kui lisame siia oluliste elutähtsate teenuse katkemine nagu näiteks internet, mis mitte ainult inimestel ei võimalda  pangaautomaadist sularaha võtta või poes kaardiga maksta, vaid ka omavalitsus ei saa teha ülekandeid, siis  võib ühiskonna poolehoid sõjaliseks vastupanuks või selle jätkamiseks muutuda Eesti riigi püsima jäämise seisukohalt negatiivsemaks.

Tulenevalt eeltoodust palun teil vastata järgnevatele küsimustele:

1. Kuidas on elanikkonnakaitse tegevusteks tagatud omavalitsuste rahastuse jätkumine olukorras, kus maksulaekumine langeb drastiliselt?

2. Kas Siseministeerium on kaalunud muuta kohalike omavalitsuste personal 100% riigikaitselisteks ametikohtadeks (nagu Päästeameti puhul)? Kui ei, siis miks?

3. Kuidas on korraldatud toetuste väljamaksed elanikele olukorras, kus andmesidet pole kuude kaupa? Kes vastutab sularaha (toetuste) väljamaksmise eest ning kuidas see reaalselt toimiks?

Lugupidamisega

(digitaalselt allkirjastatud)

Vladimir Arhipov

Eesti Keskerakonna fraktsiooni liige